แรงซื้อ “บิ๊กแคป” พยุง SET ปิดเช้าเหลือลบ 2 จุด
SET ปิดเช้าลดช่วงลบ เหลือ 2 จุด แรงซื้อหุ้นบิ๊กแคป กลุ่มแบงก์ สื่อสาร ขนส่ง เข้ามาช่วยประคอง แนวโน้มช่วงบ่ายคาดตลาดพลิกบวกได้ ให้แนวต้าน 1,675 จุด แนวรับ 1,665 จุด
SET ปิดเช้าลดช่วงลบ เหลือ 2 จุด แรงซื้อหุ้นบิ๊กแคป กลุ่มแบงก์ สื่อสาร ขนส่ง เข้ามาช่วยประคอง แนวโน้มช่วงบ่ายคาดตลาดพลิกบวกได้ ให้แนวต้าน 1,675 จุด แนวรับ 1,665 จุด
5 ม.ค. 2566

โดยนักวิเคราะห์ กล่าวว่า ตลาดหุ้นไทยเช้านี้ยังคงได้รับผลกระทบจากแรงขายหุ้น DELTA ร่วงหนัก 10% กดดัชนีลง 10 จุด แต่ยังมีแรงซื้อหุ้นขนาดใหญ่ (Big Cap) พยุงไว้ได้ระดับหนึ่ง อาทิ ADVANC กลุ่มแบงก์ กลุ่มสื่อสาร กลุ่มขนส่ง โรงไฟฟ้าที่ขึ้นมาได้ดี สลับแรงขายกลุ่มอิเล็กทรอนิกส์ ซึ่งหากตัดหุ้น DELTA ไปดัชนีจะบวกได้ 6-7 จุด
อย่างไรก็ตาม บรรยากาศการลงทุนภายนอกภาพรวมดี โดยตลาดเอเชียภาพเป็นบวกเกือบทั้งหมด ยกเว้นตลาดหุ้นอินโดนีเซียที่รับแรงกดดันจากเรื่องถ่านหินปรับลง ตลาดต่างประเทศส่วนใหญ่ได้รับปัจจัยหนุนจากรายงานการประชุมธนาคารกลางสหรัฐ (Fed Minute) ที่ส่งสัญญาณจะไม่เร่งขึ้นอัตราดอกเบี้ย แต่จะทำแบบค่อยเป็นค่อยไป ขณะที่เงินเฟ้อของไทยก็ออกมาใกล้เคียงที่ตลาดคาดไว้
สำหรับแนวโน้มการลงทุนในช่วงบ่ายนี้ คาดตลาดน่าจะขยับพลิกเป็นบวก โดยมีแรงซื้อต่อเนื่องในกลุ่มแบงก์ และกลุ่มค้าปลีก ให้แนวต้านที่ 1,675 จุด แนวรับที่ 1,665 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 4,839.33 ล้านบาท ปิดที่ 820.00 บาท ลดลง 92.00 บาท
KBANK มูลค่าการซื้อขาย 2,313.87 ล้านบาท ปิดที่ 152.50 บาท เพิ่มขึ้น 1.00 บาท
PTTEP มูลค่าการซื้อขาย 1,948.33 ล้านบาท ปิดที่ 169.00 บาท เพิ่มขึ้น 2.00 บาท
ADVANC มูลค่าการซื้อขาย 1,502.54 ล้านบาท ปิดที่ 201.00 บาท เพิ่มขึ้น 4.00 บาท
AOT มูลค่าการซื้อขาย 1,482.35 ล้านบาท ปิดที่ 75.25 บาท เพิ่มขึ้น 0.75 บาท